ચીખલી – ખેરગામ વિસ્તારમાં ખાનગી મોબાઈલ કમ્પની દ્વારા અંડર લાઈન કેબલની કામગીરી માટે જેસીબી મશીનોથી આડેધડ ખોદકામ કરવામાં પીવાના પાણીની પાઈપલાઈનમાં ઠેર-ઠેર ભંગાણ સર્જાતા કેટલાક વિસ્તારોમાં છેલ્લા ત્રણેક દિવસથી પાણી પુરવઠો બંધ થઈ જતાં લોકો પાણી માટે વલખાં મારે છે. જે. સી. બી. મશીનથી ઠેર-ઠેર ખોદકામ કરવામાં આવતાં ગ્રામપંચાયતની વર્ષો જુની પીવાના પાણીની પાઈપ લાઈનમાં અનેક જગ્યાએ ભંગાણ સર્જાયું છે.